CELEX: 62020TN0590
Language: sk
Date: 2020-09-25 00:00:00
Title: Vec T-590/20: Žaloba podaná 25. septembra 2020 – Clariant a Clariant International/Komisia

23.11.2020   
            
            
               SK
            
            
               Úradný vestník Európskej únie
            
            
               C 399/42
            
         
      Žaloba podaná 25. septembra 2020 – Clariant a Clariant International/Komisia
      (Vec T-590/20)
      (2020/C 399/58)
      Jazyk konania: angličtina
      
         Účastníci konania
      
      
         Žalobkyne: Clariant AG (Muttenz, Švajčiarsko), Clariant International AG (Muttenz) (v zastúpení: F. Montag a M. Dreher, advokáti)
      
         Žalovaná: Európska komisia
      
         Návrhy
      
      Žalobkyňa navrhuje, aby Všeobecný súd:
      
                  —
               
               
                  zrušil článok 2 písm. c) rozhodnutia Komisie C(2020) 4817 final zo 14. júla 2020 (vec AT.40410 – Etylén) v rozsahu, v akom sa týka uloženia pokuty vo výške presahujúcej 94 058 800 eur,
               
            
                  —
               
               
                  subsidiárne znížil pokutu vo výške 15 569 000 eur, ktorá bola uložená žalobkyniam v článku 2 písm. c) rozhodnutia Komisie C(2020) 4817 final zo 14. júla 2020 na primeranú sumu,
               
            
                  —
               
               
                  uložil Komisii povinnosť nahradiť trovy konania.
               
            
         Dôvody a hlavné tvrdenia
      
      Žalobkyne na podporu svojej žaloby uvádzajú tri dôvody.
      
                  1.
               
               
                  Prvý žalobný dôvod je založený na porušení článku 23 ods. 3 nariadenia č. 1/2003 a zásad proporcionality a riadnej správy vecí verejných z dôvodu neuplatnenia voľnej úvahy, keďže Komisia mechanicky uplatnila zvýšenie pokuty z dôvodu opakovaných porušení na základe (údajných) viacerých obvyklých kritérií bez zohľadnenia okolností prejednávanej veci.
               
            
                  2.
               
               
                  Druhý žalobný dôvod je založený na tom, že Komisia mechanicky uplatnila zvýšenie pokuty podľa bodu 37 usmernení k metóde stanovovania pokút bez toho, aby zohľadnila okolnosti prejednávanej veci a nepoužila svoju voľnú úvahu.
               
            
                  3.
               
               
                  Tretím žalobným dôvodom navrhuje, aby Všeobecný súd znížil pokutu na primeranú sumu pri výkone svojej neobmedzenej právomoci podľa článku 31 nariadenia č. 1/2003.